The Matrix | die Moukissie
2007-06-25 'n Gedagte Matrix (nr drie van drie)
Dit was nou nogal stil vir 'n wyle. Twee redes: die een is dat die skaal nog sif, die ander is dat ek in die proses tot 'n beter insig gekom het oor die opinie van God … of te wel, die gebrek daaraan …
Ek wil net in dié stadium my dank aan Jaco betuig vir die insigte omtrent Opinicus. Dan wil ek ook dankie sê vir al die terugvoer wat ek op my gedagtes kry, ek verwelkom hulle enige tyd.
Ek het in my vorige gedagte die stelling gemaak dat God 'n opinie het.
Ek dink ek was verkeerd.
Die afgelope tyd het ek 'n nuwe vlam van belangstelling beleef met die fliek "The Matrix". Net die eerste een op die oomblik.
As ek die skrywe wil kort hou gaan ek ongelukkig BAIE van die haaslopies omtrent The Matrix moet uitlaat. Maar glo my, enige selfstudie wat jy gaan beywer sal nie 'n mors van tyd wees nie …
'n Laaste woord voor ek begin: Dit is nogal noodsaaklik dat jy 'n goeie idee het wat in die fliek gebeur het en jy moes die laaste twee Gedagtes (2007-05-05 en veral 2007-05-18) gelees het.
"What is the Matrix? … It is the world that has been pulled over your eyes to blind you from the truth …"
"You are a slave born into bondage … a prison for your mind …"
Morpheus: The Roman god of sleep and dreams …
Thomas A. Anderson / Neo: The word 'Neo' is an anagram of the word 'One.' Neo is also Greek for 'new', suggesting messianic overtones for his mission in the Matrix. There is also a reference to humanity with "Anderson".
Trinity: The character's name is derived from the name given to the triune Godhead in Christianity.
Nebuchadnezzar: The inscription on its core reads "Mark III No. 11 made in the USA year 2069." Mark 3:11 reads "And whenever those possessed by evil spirits caught sight of him, they would fall down in front of him shrieking: 'You are the Son of God!'"
'n God wat 'n opinie het, is soos Neo voor sy dood. Sy gawes beïndruk mense en – soos met Jesus – wou hulle sien wat hy nog kan doen. Jesus het ook eers die wêreld verander met Sy dood want toé eers het die Nuwe Testament vir almal in werking getree.
Wat hét die wêreld verander? 'n Mandaat om die bose te oorwin? Liefde vir die wêreld! Nie 'n skermutseling tussen God en 'n gevalle engel nie! Ek dink nie die Here soek troepe om Hom te help veg teen 'n gevalle engel nie – Hy probeer nie maatjies aan Sy kant kry sodat Hy die boelie na skool in die parkie kan takel nie!
Morpheus: "I'm sorry, usually we don't free a mind this LATE …"
Die geveg is nie teen die masjiene nie, maar teen die persepsie van realiteit in mense se koppe. Ons het nie Christene wat "verlang" na die "wêreld" nie, ons het mense wat fiksie en realiteit verwar …!
So, hoe kan ek The Matrix vat en waarheid daaruit probeer verduidelik? Suggereer ek dat die twee broers wat die konsep in die lewe geroep het gelowig is? Die naam van die fliek stel dat dié nie 'n eendimensionele idee is nie maar 'n matrix is ["A rectangular array of elements (or entries) set out by rows and columns; an enclosure within which something originates or develops (from the Latin for womb)"].
Dit daag jou oorsprong en die setel van wat jy glo en hoekom.
Hoe het twee potensiële heidene so 'n raak-waarheid verbeeld? Ek dink deur bloot die leemte wat elke mens in hom het effektief te beskryf … ons verdowingsmiddels kan die wêreld stilmaak totdat waarheid deur dit iets in ons laat resoneer. Ons soek liefde wat die waarheid in ons kan red en in oorvloed laat leef buite die leuen waarin ons gebore is.
Anders gestel: As jy onthou het die god van verdowing/slaap die EEN daaruit laat opstaan en vir hom die waarheid gewys. Toe die Smith vir Morpheus ondervra was dit vrugteloos, totdat hy hom met waarheid konfronteer en Morpheus nie sy verdowing kon toepas op dit wat toe in hom resoneer nie …
Neo sterf … Trinity maak hom wakker met liefde … en meteens word een van die eerste stellings reg aan die begin van die fliek waar (natuurlik net binne die konteks van die fliek). Net voor hy die wit hasie op die meisie se skouer sien sê die man vir hom: "You are my own personal Jesus Christ …"
Maar toe was hy nog die ongelowige Thomas … met sy dood en herlewing besef hy, hy is die EEN en sy laaste woorde in die fliek?
"I'm going to show these people what you don't want them to see, I'm going to show them a world without you, a world without rules and controls, without borders or boundaries … a world where anything is possible …" *
Goed, wat dan van God se opinie wat nie meer bestaan nie? Maklik. Totdat Neo gesterf het was hy ongelowige Thomas en was dit net Morpheus se opinie dat hy die "EEN" is. Dit was net 'n opinie op die rak van menings. Ons werk ook so, gaan na twee of drie dokters toe vir OPINIES oor wat makeer en dan meteens word die opinie waarheid. Toe TRINITY die opinie met liefde bevestig verander die opinie na waarheid …
Een vraag: wat was die waarheid voor die bevestiging? Was dit nie toe alreeds die waarheid nie? Is God eers GOD as ons in Hom glo?
God is nie 'n medium wat ek raadpleeg vir 'n ekstra opinie nie! God WEET! Hy is dan die ONTWERPER. Die AL. Die ewige "IS". Die 'van alle tye tot alle tye'. Die Oneindige. Maar ook die EEN sonder 'n begin! Want sou Hy God wees as daar iewers in die annale die inskrywing kon staan "… en toe was daar god …"
Hoe kan die AL nét 'n opinie hê??? Hy kan onmoontlik nie gereduseer word tot net nog 'n opinie in die skare van menings daar buite nie!
Dis vreemd om weer die yskas te hoor. Jy weet mos hoe dit klink?! Dalk is dit net ek. Daar kom soms tye wat jy weet hoe goeters moet wees. Byvoorbeeld weet jy hoe elke kamer in jou huis sy eie klank het. Tog voel dit soms alles nes lêers wat opgeroep word in teenstelling met ware belewenis. So nou stap jy in die kombuis in. Die volgende word opgeroep: ketel klink so, yskas klink so, vloer voel so, blaaie voel so, lig lyk so …
Jy kon net sowel in 'n fiktiewe kombuis ingeloop het en elektroniese pulse ervaar het wat vir jou die fop-belewenis van die kombuis gee. Ek weet ek het verby myself geleef as ek stil raak en meteens weer die stilte hoor. "Real-time".
Is dit dalk ook waaroor The Matrix gaan? Dat ons 'n fop-realiteit leef gebaseer op kunsmatige stimulasie, valse belewenis, maar omdat die masjiene ons die data konsekwent invoer voel ons dat ons lééf …
Is dit eers as ons die plastiek begin proe en daarvan naar word dat ons eers bereid raak om die waarheid in die gesig te staar. Dis die verskil tussen Neo en die Judas figuur in The Matrix. Judas het beide die fiksie en die waarheid beleef, die fiksie het aanlokliker gelyk en geproe … hy kon net nie die waarde van die waarheid sien nie.
Toe, om die fiksie terug te kry, was hy bereid om die waarheid te verloën. Die fiksie het hom eintlik gefop. Plastiek. Hoe kan God dan net 'n opinie lewer oor die wanrealiteit waarin ons leef? Kan God dus 'n meningsverskil met Sy eie skepping hê?
Die enigste wese wat dit nog kon regkry om 'n "meningsverskil" met die God van alle tye te hê, was die duiwel en die oomblik toe dit gebeur het hy soos 'n bliksem uit die hemel geval.
Opinie vs. WEET … "no contest"
Dis op pad Damaskus toe wat ons besef Hy is God sonder 'n opinie, maar eerder die enigste EEN wat WEET …
Def Opinicus: An imaginary creature resembling a griffin, having a lion's body and legs, an eagle's head, and wings and a short tail.
*Mar 10:27 Jesus looked at them and said, "With men it is impossible, but not with God; for all things are possible with God."
Vir die van julle wat weet van die gesprek tussen God en Abraham in Gen.18:20-33: ek sou dit nie as 'n meningsverskil beskryf nie.
Posted in Gedagtes ... and tagged drome, God, opinie, sif, skaal, slaap, The Matrix, verdowing | Lewer kommentaar